Høringsbrev

Christina Birch Byplanlægger, Arkitekt Lokal tlf.: 76812256 Mobil tlf.: 24474239 chrbi@vejle.dk Her bor vi: Kirketorvet 22 7100 Vejle 27. august 2025 J. nr.: 01.10.00-P19-1-25

Teknik & Miljø Plan & Energi Kirketorvet 22 , 7100 Vejle Tlf.: 76812256 plan@vejle.dk www.vejle.dk CVR Nr. 29 18 99 00 Åbningstider Fremmøde Mandag-onsdag kl. 8-15 Torsdag kl. 8-17 Fredag kl. 8-14 Telefon Mandag-onsdag kl. 8-15 Torsdag kl. 8-17 Fredag kl. 8-14

Høring i forbindelse med ansøgning om nedrivning af bevaringsværdig bolig, Ibæk Strandvej 282, 7100 Vejle

Ejendommens ejere ønsker at nedrive bebyggelsen på Ibæk Strandvej 282, 7100 Vejle, herunder den bevaringsværdige bolig.

Boligen på ejendommen blev i 1999 bevaringsudpeget og optaget i Vejle kommuneatlas med en bevaringsværdi på 4.

Boligen er i dårlig stand og ejerne er fraflyttet boligen grundet skimmelsvamp i bygningen.

Bevaringsværdi

I den tidligere Vejle Kommune har alle bygninger opført før 1940 fået registreret en bevaringsværdi i Vejle Kommuneatlas. Kommuneatlasset har fastlagt en bevaringsværdi for den enkelte bygning på en karakterskala der er inddelt i følgende kategorier:

1-3: Høj bevaringsværdi

4-6: Middel bevaringsværdi

7-9: Lav bevaringsværdi

Bygninger med bevaringsværdi 1-4 er optaget i Vejle Kommuneplan 2017-2029 som bevaringsværdige.

Lov om bygningsfredning og bevaring af bygninger og bymiljøer fastlægger bestemmelser omkring nedrivning af disse bevaringsværdige bygninger.

Det betyder, at bygning nr. 1, dvs. boligen, er udpeget som bevaringsværdig, i Vejle Kommuneplan 2021 – 2033.

Nedrivning

Der søges om tilladelse til nedrivning af bygningerne på ejendommen, herunder den bevaringsværdige bolig.

Ønsket om nedrivning begrundes i bygningens dårlige stand og den udbredte skimmelsvamp i boligen.

Nyt byggeri

Eftersom bebyggelsen er omfattet af strandbeskyttelseslinjen, vil til- og ombygning samt nybyggeri være afhængigt af, at Kystdirektoratet kan give en dispensation til byggeriet indenfor deres lovområde. Ejer er i dialog med Kystdirektoratet og Vejle Kommune om ønsket om fremtidigt byggeri på ejendommen.

Lov om bygningsfredning

Ifølge lov om bygningsfredning må der ikke gives tilladelse til nedrivning af en bevaringsværdig bygning, der er optaget i kommuneplanen, før nedrivningsønsket har været i offentlig høring.

Hvis kommunen ikke ønsker at give lov til nedrivning, skal den nedlægge et forbud mod nedrivningen efter planlovens § 14. Hvis kommunen vælger at nedlægge forbud mod nedrivning, er den forpligtet til inden for et år at offentliggøre et lokalplanforslag for ejendommen, der indeholder bevarende bestemmelser for bygningen.

Ønsket om nedrivningstilladelse skal i offentlig høring i en periode på 4-6 uger, ifølge Lov om bygningsfredning.

Efter den offentlige høring orienteres Teknisk Udvalg om eventuelle indkomne indsigelser, inden der tages stilling til nedrivningstilladelsen.

Høring

Ønsket om tilladelse til at nedrive den bevaringsværdige bygning med bevaringsværdi 3, skal i offentlig høring i minimum 4 uger, jfr. Lov om bygningsfredning og bevaring af bygninger og bymiljøer.

Du kan komme med høringssvar i perioden fra fredag den 29. august 2025 til fredag den 26. september 2025 kl. 15.00.

Hvis høringssvaret også er på vegne af andre, skal du medsende fuldmagter.

Bemærkninger og indsigelser sender du ved at klikke på knappen ”Afgiv høringssvar”. Du skal bruge MitID til login.

Du kan også sende dit høringssvar til plan@vejle.dk eller Teknik & Miljø, Plan & Energi, Kirketorvet 22, 7100 Vejle.

Venlig hilsen

Christina Birch